Posted by: Rene | 2010/11/25
My man se cholestrol en bloeddruk is aan die hoe kant. Watter kossoorte moet vermy word, mag enige alkohol gebruik word?
Indien jou man se cholesterolvlakke en bloeddruk verhoog is, sal ek hom aanraai om 'n geregistreerde dieetkundige te spreek aangesien hy 'n individuele dieetvoorskrif nodig het om albei toestande aan te spreek. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. In die tussentyd, klik op 'DietnFood' bo aan hierdie bladsy, en dan op 'Food as Medicine' en lees die 'Healthy heart' afdeling, om wenke te kry oor lae-vet, lae-cholesterol kosse. Terwyl jy op die DietDoc Webwerf is, doen 'n soektog met "DASH Diet" om te lees oor die sg. "DASH Diet" wat in die VSA ontwerp is om hoë bloeddruk te bekamp. Dit is ook 'n lae-vet-dieet wat sal help om cholesterolvlakke te verlaag.